Bremena
Bremena – kairysis Akmenos intakas, į ją įteka 19,9 km nuo jos žiočių. Teka vakarų kryptimi Šilalės ir Tauragės rajonuose. Turi ichtiologinį draustinį – saugomi upėtakiai. Intakai: dešinysis – Grindupis, kairysis Gebenė. 2006 m. duomenimis, Bremena (ties Debliais) yra antra labiausiai užteršta upė Lietuvoje (VI kokybės klasė). Upėvardis galimai labai archajiškas ir galėjęs reikšti „nešti daug vandens“ (plg. skr. भरीमन् = IAST: bhárīman „nešimas, išsaugojimas“, rus. бремя „krovinys, našta“).